ট্রাম্প সৌদি আরবেরর ব্যাখ্যাকে গ্রহণযোগ্য বললেও যুক্তরাষ্ট্রের অনেক আইন প্রণেতাই এই বিষয়ে সন্দেহ প্রকাশ করেছেন। মার্কিন সিনেটের গোয়েন্দা কমিটির সদস্য ও সিনিয়র ডেমোক্র্যাটিক সিনেটর অ্যাডাম স্কিফ শুক্রবার রাতে জানিয়েছেন, সকালের দিকেই তিনি ঘটনার বিস্তারিত বর্ণনার একটি গোপন সংক্ষিপ্তসার পেয়েছেন। নিউ ইয়র্ক টাইমসকে দেওয়া টেলিফোন সাক্ষাৎকারে স্কিফ অবশ্য কোন গোয়েন্দার রিপোর্ট পেয়েছেন তার নাম প্রকাশ করেননি। তবে ওই বর্ণনার সঙ্গে শনিবার সৌদি কর্তৃপক্ষের দেওয়া বর্ণনার সঙ্গে মিল আছে কিনা এমন প্রশ্নের জবাবে তিনি বলেন, সৌদি বয়ান ‘বিশ্বাসযোগ্য নয়’। সাবেক প্রেসিডেন্ট বারাক ওবামা প্রশাসনের আমলে জাতিসংঘে নিযুক্ত মার্কিন রাষ্ট্রদূত সামান্থা পাওয়ার টুইটারে বলেন, সৌদি কর্তৃপক্ষ ‘নিরেট মিথ্যার (খাশোগি কনস্যুলেট ছেড়ে গেছেন) মুখ বদলে ভুল স্বীকারোক্তি (দুর্বৃত্ত অভিযান) দিয়ে দাবি করছে শিয়ালই বিশ্বাসযোগ্য তদন্ত করে দেখবে মুরগির সঙ্গে কি হয়েছে’।